Diari Oficial de la Generalitat Valenciana


Sumari del DOGV 6557, del 04-07-2011 (2011/7550)

RESOLUCIÓ de 16 de juny de 2011, del secretari autonòmic per a l'Agència Valenciana de Salut, sobre la sol·licitud d'obertura d'una nova oficina de farmàcia al municipi d'Orihuela (Alacant).
----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6557

Data del DOGV
:   04-07-2011

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2011/7550


Data del document
:   16-06-2011

Organisme emissor
:   Agència Valenciana de Salut

Tipus de document
:   Resolució

Descriptors 

:   * farmacologia

RESOLUCIÓ de 16 de juny de 2011, del secretari autonòmic per a l'Agència Valenciana de Salut, sobre la sol·licitud d'obertura d'una nova oficina de farmàcia al municipi d'Orihuela (Alacant). [2011/7550]  
Vista la sol·licitud formulada per Pablo Sánchez Peña per a l'obertura d'una nova oficina de farmàcia al municipi d'Orihuela (Alacant), zona costanera, i examinats els fets següents.  
  
Fets  
  
I. Amb data 6 de novembre de 2000, Pablo Sánchez Peña sol·licita davant de la Conselleria l'autorització preceptiva per a l'obertura d'una nova oficina de farmàcia al municipi d'Orihuela, (Alacant), zona costanera.  
  
II. En data 26 de febrer de 2001, Pablo Sánchez Peña sol·licita que s'expedisca una certificació d'acte presumpte, acreditativa de l'autorització per silenci administratiu positiu, segons el que disposa l'article 43 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
III. Per mitjà d'un escrit de data 14 de març de 2001, es comunica a Pablo Sánchez Peña que no és procedent accedir al que ha sol·licitat, atés que la petició ha d'entendre's formulada a l'empara del que disposa la Llei 6/1998, de 22 de juny, d'Ordenació Farmacèutica de la Comunitat Valenciana, per la qual cosa, segons el que disposa l'article 18, l'autorització, si és el cas, s'ha de concedir a través d'un procediment específic al farmacèutic que acredite la major puntuació d'acord amb un barem de mèrits.  
  
IV. Pablo Sánchez Peña va interposar un recurs contenciós administratiu contra la inactivitat de l'administració i va obtindre una Sentència del Tribunal Superior de Justícia de la Comunitat Valenciana de data 1 d'octubre de 2003, que ordenava que es retrotraguen les actuacions a fi que es resolga l'expedient d'acord amb el que disposa la Llei 6/1998, de 22 de juny.  
  
Contra esta sentència, Pablo Sánchez Peña va interposar un recurs de cassació davant del Tribunal Suprem, que va ser desestimat per mitjà de la Sentència de data 22 de febrer de 2011.  
  
V. En execució de les sentències esmentades es va retrotraure l'expedient i es va demanar al sol·licitant, atés que no consta en la sol·licitud acreditat el compliment dels paràmetres establits en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana, que aportara els documents acreditatius de les dades del padró municipal vigent en el moment de la sol·licitud i del nombre de vivendes de segona residència, places hoteleres, de càmping i la resta d'allotjaments temporals. Se li va concedir per a això un termini de 10 dies, d'acord amb el que preveu l'article 71 de la Llei 30/1992, de 26 de novembre, amb l'advertiment que si no ho feia es consideraria que desistia de la seua petició i s'arxivaria sense cap més tràmit, amb l'efecte que preveu l'article 42.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. No s'ha presentat la documentació.  
Els fonaments jurídics següents s'apliquen als fets anteriors.  
  
Fonaments jurídics  
  
I. Esta Agència Valenciana de Salut és competent per a resoldre esta sol·licitud, segons el que disposen la Llei 5/1983, de 30 de desembre, del Govern Valencià, la Llei 6/1998, d'Ordenació Farmacèutica de la Comunitat Valenciana, el Decret 187/2001, de 27 de novembre, del Govern Valencià, pel qual regula l'establiment, trasllat i transmissió de les oficines de farmàcia, la Llei 4/2005, de 17 de juny, de Salut Pública de la Comunitat Valenciana, el Decret 25/2005, de 4 de febrer, que aprova els Estatuts de l'Agència Valenciana de Salut, i el Decret 164/2005, de 4 de novembre, del Consell de la Generalitat, pel qual modifica els Estatuts de l'Agència Valenciana de Salut.  
  
  
II. El requeriment va ser notificat al sol·licitant al seu domicili en data 6 de maig de 2011. En la data d'esta resolució no ha aportat cap document acreditatiu del compliment dels requisits que exigix la Llei 6/1998, d'Ordenació Farmacèutica de la Comunitat Valenciana. Ha transcorregut en excés el termini de 10 dies concedit, d'acord amb el que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Vist que en este cas es consideren complits els requisits necessaris per a declarar l'arxivament de la sol·licitud, ja que el peticionari no l'ha esmenat en el termini legal, ni tampoc ha aportat la documentació requerida, és procedent declarar l'arxivament de la sol·licitud instada per Pablo Sánchez Peña amb l'efecte previst en l'article 42.1 de la Llei 30/1992, de 26 de novembre, resolc:   
  
Declarar l'arxivament de l'expedient d'autorització instat per Pablo Sánchez Peña per a l'obertura d'una nova oficina de farmàcia al municipi d'Orihuela (Alacant), zona costanera, amb l'efecte previst en l'article 42.1 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
S'ha de notificar esta resolució a les persones interessades, amb l'advertiment que posa fi a la via administrativa i que hi poden interposar un recurs contenciós administratiu en el termini de dos mesos, comptador a partir de l'endemà de la data de la notificació, d'acord amb els articles 8, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
  
València, 16 de juny de 2011.- El secretari autonòmic per a l'Agència Valenciana de Salut: Luis E. Rosado Bretón.